Publication: Magyar Közlöny
Issue: MK-1999-65 (Year: 1999, Number: 65)
Era: 1990-2004
Section: Az egészségügyről szóló 1997. évi CLIV. törvény (a továbbiakban: Eütv.) 247. §-a (2) bekezdésének h) pontjában
Paragraph Index: 193

(1) Külföldi egyetemen szerzett és hazai egyetemen honosított, illetőleg nemzetközi szerződés alapján egyenértékűnek elismert oklevéllel rendelkező, valamint a rendelet hatálya alá tartozó intézmény által nem magyar nyelvű képzésben kiállított oklevelet, bizonyítványt szerzett személy akkor vehető fel a működési nyilvántartásba, ha az az oklevél kiadására jogosult intézmény által erre a célra szervezett bizottság előtt magyar nyelven eredményes vizsgát tett a Magyarországon alkalmazott egészségügyi, gyógyszer- és egészségbiztosítási ellátási rendből — beleértve a kapcsolódó szociális ellátásokat is —, valamint a hazai egyetemen oktatott orvosi (gyógyszerészi) etika szabályaiból. A tananyagot a vizsga időpontját megelőző 30 nappal a vizsgára kötelezett személy rendelkezésére kell bocsátani.

Source: https://magyarkozlony.hu/hivatalos-lapok/84f1f915edce75473b28b940b3420de66cfd5599/dokumentumok/d0d1010a2d0e12b46e9b0ad4e9ecd051d95aa41e/letoltes